ועדת הכנסת, כנסת 20, פרוטוקול מספר 322, 2018-01-24 09:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את ישיבת ועדת הכנסת.

מכלוף מיקי זוהר: סדר היום שלנו היום קצת ישתנה – בוקר טוב חבר הכנסת חסון.

מכלוף מיקי זוהר: סעיף 1 מדבר על ערעור של החלטת יושב ראש הכנסת והסגנים שלו לאשר דחיפות הצעת סדר היום.

מכלוף מיקי זוהר: מדבר על החלטה בדבר סיום כהונתה של הוועדה בראשותי, לצדק חלוקתי ולשוויון חברתי.

מכלוף מיקי זוהר: נדבר על המלצת הוועדה הציבורית לגביית שכר ותשלומים אחרים לחברי הכנסת בנושא: גילום מס בשל שדרוג רכב לצורכי מיגון.

מכלוף מיקי זוהר: אז בשביל יואל חסון שהגיע, נתחיל בנושא המעניין, נושא ג.

מכלוף מיקי זוהר: המלצת הוועדה הציבורית לקביעת שכר ותשלומים אחרים לחברי הכנסת בנושא: גילום מס בשל שדרוג רכב לצורכי מיגון.

יואל חסון: יש את עניין הערעור.

מכלוף מיקי זוהר: נחכה לסווטה שהיא תעלה.

מכלוף מיקי זוהר: אז היועצת המשפטית תתחיל.

<ארבל אסטרחן: מדובר בהצעה להאריך החלטה שקיבלה כבר הוועדה הזאת לפני כמה חודשים בעניין גילום שווי השימוש של רכב ששודרג לצורכי מיגון.

<ארבל אסטרחן: תחילתו של העניין בפניה של החשב הכללי לוועדת הכספים שכידוע, עוסקת בנושאי משרה אחרים שמקבלים רכב ממוגן, ושם נטען שיש מקום להחליט על גילום רכיב השדרוג של רכב שניתן לבעל תפקיד שנזקק לרכב ממוגן לצורך המיגון שלו.

<ארבל אסטרחן: ועדת הכספים דנה בעניין הזה בשנת 2017 והיא החליטה אז לא לקבל החלטה של קבע אלא הוראת שעה ל-2017 בגלל שהיא חשבה שאכן נושא המשרה לא צריך לשלם אתל המס על רכיב השדרוג אבל שלא נכון לעשות את זה בדרך של גילום אלא עדיף לעשות הוראת קבע של פטור כי הגילום יוצר הגדלה משמעותית של השכר ברוטו.

<ארבל אסטרחן: לכן, התקבלה בזמנו הוראת שעה לשנת 2017.

<ארבל אסטרחן: בהמשך קיבלה גם ועדת הכנסת הוראת שעה דומה לשנת 2017 לגבי נושאי המשרה אצלה שמקבלים רכב ממוגן, שזה יו"ר הכנסת וראש האופוזיציה.

<ארבל אסטרחן: הסתיימה שנת 2017 ועדין לא הביאו את הוראת הקבע הנוגעת לדבר ולכן, בשבוע שעבר קיבלה ועדת הכספים החלטה להאריך את הוראת השעה גם ל-2018.

<ארבל אסטרחן: בהתאם, מונחת לפניכם המלצה של הוועדה הציבורית להאריך את אותה הוראת השעה לגבי 2018 גם לשני נושאי המשרה שהזכרתי.

<ארבל אסטרחן: זו הבקשה.

מכלוף מיקי זוהר: אוקי.

יואל חסון: בשפת העם אפשר רגע להבין משהו?

מכלוף מיקי זוהר: אתה רוצה שאני אסביר לך בשפת העם?

יואל חסון: בשפת העם זה ששכרם של אנשים שמקבלים רכב ממוגן כמו ראש הממשלה, יו"ר האופוזיציה, שר החוץ, נשיא המדינה, לא ייפגע כתוצאה מגילום המס המאוד משמעותי שהכליל בתוך תלוש השכר שלהם ולכן, הם הגישו בקשה לפטור בוועדת הכספים.

יואל חסון: הפטור אושר, ואנחנו מתבקשים אחרי המלצת הוועדה הציבורית לאשר את זה.

יואל חסון: אני צודק, ארבל?

יואל חסון: יפה.

יואל חסון: מה לגבי חבר הכנסת גליק, שאני יודע שהוא גם עם רכב ממוגן?

יואל חסון: מה אתו?

<ארבל אסטרחן: אני לא חושבת שהוא מקבל רכב שהעלות שלו גבוהה יותר.

מכלוף מיקי זוהר: רכב רגיל לדעתי.

מכלוף מיקי זוהר: הוא רק עם מאבטח.

<ארבל אסטרחן: אני צריכה לבדוק.

<ארבל אסטרחן: פה מדובר - אם רק ממגנים את הרכב, על הדבר הזה אין מס.

<ארבל אסטרחן: כל הדיון כאן, כל ההחלטה כאן נוגעת לזה שבשל הצורך במיגון נתנו רכב משודרג.

<ארבל אסטרחן: צריך להבין, הם ישלמו מס כמו כל חברי הכנסת.

יואל חסון: על רכב באותו דגם רגיל בלי מיגון.

<ארבל אסטרחן: בדיוק.

<ארבל אסטרחן: זה העניין.

<ארבל אסטרחן: זה התקבל בוועדת הכספים פה אחד.

<ארבל אסטרחן: גם פה בשנת 2017 היתה הסכמה על העניין.

<ארבל אסטרחן: עכשיו מדובר על הארכה לשנת 2018.

<ארבל אסטרחן: התחילה של ההחלטה תהיה ב-1.1.18.

מכלוף מיקי זוהר: אוקי.

יואל חסון: איך האופוזיציה מכבדת אותך.

מכלוף מיקי זוהר: אני מאוד שמח ומעריך את זה.

מכלוף מיקי זוהר: אז בהתאם לכך, אנחנו צריכים להצביע לאשר את המלצת הוועדה הציבורית לגביית שכר ותשלומים אחרים לחברי הכנסת בנושא: "גילום מס בשל שדרוג רכב לצורכי מיגון – המלצה לשנת 2018".

מכלוף מיקי זוהר: אני מבקש לעבור להצבעה.

מכלוף מיקי זוהר: מי בעד?

מכלוף מיקי זוהר: בעד – 4

מכלוף מיקי זוהר: נמנעים – אין

מכלוף מיקי זוהר: ראש הממשלה מודה לכם.

מכלוף מיקי זוהר: אני עובר לנושא הבא.

מכלוף מיקי זוהר: קסניה, את כבר כאן אבל אתה רוצה לעבור לנושא של ערעור על החלטת יושב ראש הכנסת:

מכלוף מיקי זוהר: ערעור על החלטת יושב ראש הכנסת והסגנים שלא לאשר דחיפות הצעה לסדר היום.

מכלוף מיקי זוהר: אנחנו שמחים שיש לנו נציג מהנשיאות או שאין לנו?

<אתי בן יוסף: אנחנו הזמנו את רויטל סויד, שהיא היתה התורנית וטרם הגיעה.

מכלוף מיקי זוהר: אוקי.

מכלוף מיקי זוהר: אז הערעור על החלטת הנשיאות של חברת הכנסת סבטלובה הוא: מחאת אזרחים לגיטימית באשדוד.

מכלוף מיקי זוהר: מדובר בגזענות חמורה מצדם של חלק מעובדי העירייה ומפלגת את האוכלוסייה.

מכלוף מיקי זוהר: אז גברתי, חברת הכנסת סבטלובה מתכבדת להסביר, ובינתיים יגייסו חברי לסיעה רוב כדי לדחות את בקשתה של חברת הכנסת היקרה.

מכלוף מיקי זוהר: בבקשה.

לאה פדידה: אולי אחרי ההסבר תשתכנע ותצביע בעד?

מכלוף מיקי זוהר: רוב הסיכויים שלא אבל בואו נשמע.

קסניה סבטלובה: אני חושבת שאולי דווקא כן, היה לזה תקדים.

מכלוף מיקי זוהר: בואו נשמע.

מכלוף מיקי זוהר: פעם אחת אפילו עזרתי לך באיזה משהו בוועדת הפנים.

קסניה סבטלובה: נכון, זה זכור לטובה.

מכלוף מיקי זוהר: אל תבני על זה הפעם.

קסניה סבטלובה: טוב, הנושא שהגשתי יחד עם חברי דב חנין הוא נושא חשוב.

קסניה סבטלובה: אנחנו מדברים כבר על הפגנה שנייה של תושבי אשדוד בעקבות החלטתו של ראש העיר יחיאל לסרי, להתחיל לתת קנסות בקצב מוגבר לחנויות שהן פתוחות בשבת, וממש להגביר את האכיפה הזאת.

קסניה סבטלובה: זוהי מחאה של תושבי אשדוד כאמור אבל היא גם מתפשטת עכשיו לערים אחרות.

קסניה סבטלובה: מה שכן, אנחנו מאוד מודאגים מכך שבאמת חלו גילויי גזענות קשים מאוד, ובין היתר גם מבכירי העירייה, גברת זהבה עזרן, שכינתה את העולים מחבר העמים שמשתתפים בהפגנות האלה – דרך אגב, זו לא הפגנה סקטוריאלית, זו הפגנה של כלל תושבי אשדוד.

קסניה סבטלובה: היא כינתה אותם בשמות גנאי בעמוד הפייסבוק שלה ובפורומים אחרים, והדבר הזה כמובן פוגע, פוגע מאוד, פוגע בזכותם.

קסניה סבטלובה: אנחנו מבינים שזה נושא שהוא חם על סדר היום ואנחנו, מחובתנו, חברי הכנסת, להביא אותו לכדי דיון פה, במליאת הכנסת.

קסניה סבטלובה: זה מחובתנו, בשביל זה נשלחנו על ידי הציבור שלנו לייצג אותו, ויש כאלה שהם בעד ויש כאלה שהם נגד אבל בסופו של דבר, אנחנו מבינים שזה נושא שהוא על סדר היום והוא אחד מהנושאים המדוברים השבוע.

קסניה סבטלובה: אני הבנתי שהנושא הורד למרות שהיתה תמיכה של סגנים, מספר סגנים בנושא הזה.

קסניה סבטלובה: דחו אותו כיוון שהיה צורך וככה נמסר לי, שצריך להרגיע את הרוחות, אנחנו צריכים לגלות אחריות ולא ללבות.

קסניה סבטלובה: עכשיו, אם כל נושא, מיקי יקר, כל נושא שהוא חם והוא על סדר היום והוא נושא במחלוקת, וכמעט כל נושא במדינת ישראל לצערנו במחלוקת, אז אנחנו לא נדון בכלל, אנחנו לא נמלא את חובתנו כחברי כנסת שמייצגים את הציבור.

קסניה סבטלובה: אז זה לדעתי נראה לי כמו שיקול לא ענייני.

קסניה סבטלובה: אני כן דיברתי עם הנציגה שלנו רויטל סויד, והיא הסבירה לי מה הלך שם בדיון, ואני לא השתכנעתי שזה נימוק שהוא רצוי - -

מכלוף מיקי זוהר: ועל כן התכנסנו כאן היום.

קסניה סבטלובה: כן, בדיוק.

מכלוף מיקי זוהר: טוב, עבודה אופוזיציונית יפה מאוד מצדך.

יואל חסון: זה באמת לא קשור לאופוזיציה.

יואל חסון: בואו נצביע.

קסניה סבטלובה: זה קשור לנושא שהוא חם ועל סדר היום.

מכלוף מיקי זוהר: רגע, אז אני לא יכול לדבר?

מכלוף מיקי זוהר: אתה רוצה שאוותר על זכות הדיבור שלי.

מכלוף מיקי זוהר: קצר.

מכלוף מיקי זוהר: אז תראי, חברת הכנסת סבטלובה, קודם כל זאת עבודה אופוזיציונית באמת נפלאה.

מכלוף מיקי זוהר: אני יודע שזה משהו ש"במיין-סטרים" היום להתווכח על הנושא של סוגיית השבת.

מכלוף מיקי זוהר: יאיר לפיד - -

יואל חסון: היה לך חוק, לא?

מכלוף מיקי זוהר: אני תכף אביע את עמדתי בעניין.

מכלוף מיקי זוהר: - - אני מבין את זה ומכבד את הרצון אבל נשיאות הכנסת, לעניות דעתי בכנות רבה, לא מקבלת החלטות בהתאם לגחמות פוליטיות.

מכלוף מיקי זוהר: אני חושב שאפשר לומר לזכות יו"ר הכנסת וגם לחברי הנשיאות שההחלטות מתקבלות שם באופן מקצועי ורציני - -

קסניה סבטלובה: ועל זה אנחנו סומכים כל הזמן.

מכלוף מיקי זוהר: אז במקרה הזה, עצם הערעור מערער על הרצון של נשיאות הכנסת לקבל את ההחלטות הנכונות.

מכלוף מיקי זוהר: הרי אם לא היית מערערת אז היינו מאמינים שאת מאמינה בעבודת הנשיאות אבל מהרגע שערערת אזת חולקת עליה.

קסניה סבטלובה: מה לעשות שלפעמים יש דברים לא ענייניים?

מכלוף מיקי זוהר: בסדר, לגיטימי.

קסניה סבטלובה: כאשר אני שומעת על זה שאנחנו צריכים להרגיע את הרוחות במקום לדבר על הנושאים הבוערים.

קסניה סבטלובה: פרלמנט, לה-פרלה - - -

מכלוף מיקי זוהר: הערעור כשלעצמו הוא לגיטימי ואף חוקתי רק שאני חושב שהוא לא במקומו ולכן, אני גם תכף אבקש לדחות אותו.

מכלוף מיקי זוהר: העניין הוא שצריכים להבין שעבודת הנשיאות לא פשוטה.

מכלוף מיקי זוהר: יש להם נושאים רבים שהם צריכים לדון בהם והרבה מאוד בקשות והצעות לסדר.

מכלוף מיקי זוהר: הם לא יכולים לקבל כל הצעה, וזה באמת אכן מקומם אך בסופו של דבר, יש הצעות שאפשר לקבל ויש הצעות שאי אפשר לקבל.

מכלוף מיקי זוהר: לכן, אני מניח - -

קסניה סבטלובה: זו הפגנה שמתרחשת בפריפריה שאני יודעת שהיא חשובה מאוד ללבך, וזה לא דבר של מה בכך.

קסניה סבטלובה: גם גזענות נגד עולי ברית-המועצות הוא לא עניין של מה בכך ואסור לזלזל בו.

מכלוף מיקי זוהר: אל תפגעי קסניה אבל ה"אישיו" פה כרגע שעומד על סדר היום, שצד אחד שבי אומר לי: בוא נאשר את ההחלטה כי הם לא גייסו כמו שצריך.

מכלוף מיקי זוהר: בוא נעניש אותם, שילמדו לגייס בזמן.

מכלוף מיקי זוהר: זה צד אחד.

מכלוף מיקי זוהר: צד שני שבי אומר – מה, בוועדה הראשונה שאתה מנהל באופן עצמאי אתה תיפול בהצבעה?

מכלוף מיקי זוהר: אתה צריך גם להצביע בעד.

מכלוף מיקי זוהר: או, חבר הכנסת וקנין שלום.

מכלוף מיקי זוהר: הוא יציג את עמדת הנשיאות שימשוך עוד זמן עד שיבואו שאר חברי לקואליציה.

יואל חסון: אתה יודע, גם ככה בגדתם בקהל הבוחרים שלכם עם חוק המרכולים.

יואל חסון: עכשיו אתם ממשיכים לזלזל בהם גם בדיון הזה.

מכלוף מיקי זוהר: רועי, תודה שבאת.

יואל חסון: זה פשוט לא יאמן.

יואל חסון: רועי פולקמן, באת לעזור לחוק המרכולים?

יואל חסון: יופי, תמשיך את הנזק.

מכלוף מיקי זוהר: אז חברים, מה שרציתי לומר בסופו של דבר זה שבמקרה הזה ספציפית, מה שעשה ראש העיר אשדוד – הוא אכף את החוק.

יואל חסון: פתאום אכף את החוק.

יואל חסון: אגב, הוא לא אכף אותו קודם.

יואל חסון: שלוש שנים ה"ביג" הזה קיים - -

קסניה סבטלובה: מיקי, העניין הוא לא החלטתו של לסרי אלא התוצר - -

מכלוף מיקי זוהר: אכיפת החוק.

קסניה סבטלובה: אבל אנחנו לא מדברים על זה.

מכלוף מיקי זוהר: אכיפת החוק איננה ראויה לגינוי.

מכלוף מיקי זוהר: אדם שאוכף את החוק, יש לשבח אותו ולא לגנות אותו.

מכלוף מיקי זוהר: וההצעה לסדר הזו היא בעצם אולי אפילו קוראת לראש רשות במדינת ישראל לא לאכוף את החוק.

קסניה סבטלובה: זו מחאה של אזרחים, מחאת שלום, מחאה שקטה היא כמובן דבר לגיטימי ודמוקרטי.

מכלוף מיקי זוהר: גברתי, אני מבקש לדחות את הצעתך ואני אצביע על כך.

יואל חסון: מה, לא תיתן לממלא מקום יושב ראש הכנסת להסביר?

מכלוף מיקי זוהר: לא, אין צורך.

מכלוף מיקי זוהר: אני הסברתי במקומו.

מכלוף מיקי זוהר: מי בעד הערעור על החלטת הנשיאות שלא לאשר את ההצעה?

מכלוף מיקי זוהר: בעד – מיעוט

מכלוף מיקי זוהר: נמנעים – אין הערעור לא התקבל.

יואל חסון: רביזיה.

מכלוף מיקי זוהר: נרשמה רביזיה.

מכלוף מיקי זוהר: הערעור לא התקבל.

מכלוף מיקי זוהר: הרביזיה בעוד חצי שעה בדיוק.

מכלוף מיקי זוהר: הרביזיה נקבעת ל-10:25 כי אני ב-10:30 כבר לא פה.

מכלוף מיקי זוהר: נא להוציא הודעה לחברי הוועדה.

נושא אחרון: הוועדה הזאת, מעבר לכך, באמת עשתה עבודה טובה.

נושא אחרון: עכשיו תראו, אני אמרתי שבוועדה הזאת, בוועדת הכנסת, כשאני נכנס אליה, לא יהיה פופוליזם ואני אדבר, מה שנקרא, את אשר על ליבי והציבור ישפוט.

נושא אחרון: כשהיה סבב מינויים לפני שנה ומשהו, אני רציתי לקבל מינוי בסבב הזה.

נושא אחרון: פניתי לראש הממשלה ואמרתי לו שלעניות דעתי אני ראוי למינוי.

נושא אחרון: ראש הממשלה קיבל החלטה יחד עם יושב ראש הקואליציה דאז, דוד ביטן, לפתוח ועדה עבורי.

נושא אחרון: אני קיבלתי את האחריות לבחור איזו ועדה תוקם, מה התכנים שלה, מה הקונספט שלה.

נושא אחרון: בחרתי בוועדה הזאת לצדק חלוקתי ושוויון חברתי מתוך תפיסה שמפלגת הליכוד בשנים האחרונות לא עסקה בנושאים חברתיים, והגיע הרגע שהליכוד ידבר גם במישור החברתי, לא רק במישור הכלכלי והביטחוני שבו תמיד היינו מה שנקרא בולטים אלא גם במישור החברתי.

נושא אחרון: ולכן, הוועדה הזאת קמה בשביל לצמצם פערים בחברה הישראלית, בין הפריפריה למרכז, בין אוכלוסייה כזו לאוכלוסייה אחרת.

נושא אחרון: וכשהוועדה קמה, בכנות רבה, התחלתי אותה מבלי לדעת לאן אני הולך.

נושא אחרון: מה יהיו ההישגים שלה?

נושא אחרון: האם היא באמת תהיה משמעותית?

נושא אחרון: האם היא תעשה משהו?

נושא אחרון: לשמחתי הרבה ובצניעות רבה אני אומר שהפתעתי את עצמי בכל מה שקשור לוועדה הזאת, וגם לא יאומן מה שקרה.

נושא אחרון: חברים רבים פתאום ביקשו להיות חברים בוועדה הזאת, פנו לוועדת הכנסת לבקש להצטרף להיות חברים בוועדה.

נושא אחרון: יש עתיד, שלא שלחו חברים לוועדה פתאום כן שלחו חברים לוועדה והתחילו גם להשתתף בדיונים.

נושא אחרון: מה שקרה מהוועדה הזאת, היא באמת הפכה לוועדה שעוסקת בקיפוח במדינת ישראל, שהוא דבר ידוע.

נושא אחרון: הרי יש קיפוח בין פריפריה למרכז, בין אוכלוסייה כזאת לאוכלוסייה אחרת.

נושא אחרון: אני חשבתי שכן צריך להשאיר את הוועדה הזאת ולהמשיך ולקיים אותה, לפחות לפחות עד סוף הקדנציה, ובסוף הקדנציה יוכלו להחליט בקדנציה הבאה, כשתפתח הכנסת הבאה, מה לעשות.

נושא אחרון: לצערי הרב, הצעתי לא התקבלה משיקולים קואליציוניים כאלה ואחרים ששוקל אותם יו"ר הקואליציה דודי אמסלם.

נושא אחרון: ביני לבינו יש סיכום ברור שבכל מה שקשור לעניינים קואליציוניים ההחלטה היא בידיו.

נושא אחרון: אני אעסוק בעניינים הטכניים המנהלתיים הענייניים פה בכנסת, גם החקיקתיים, אבל כשיש שיקול קואליציוני, השיקול יהיה בידיו של יו"ר הקואליציה, ואני חושב שככה הדבר צריך לפעול.

נושא אחרון: הרי תפקידו הוא להיות יו"ר הקואליציה אז מן הסתם, הוא זה שצריך לקבל את ההחלטות הקואליציוניות.

נושא אחרון: ולכן, הבאתי את הנושא הזה היום לדיון בעצב רב.

נושא אחרון: כמו שציינתי גם בעבר, לוועדה הזאת יש צוות מעולה.

נושא אחרון: יש מנהלת וועדה מעולה שעשתה עבודה באמת נפלאה ועזרה לי להביא את ההישגים האלה אבל החלטה קואליציונית מחייבת גם כשהיא קשה למימוש ולכן, אני צריך להביא את זה לסדר היום היום, וגם לקבוע את מועד הסגירה.

נושא אחרון: אני חשבתי על מועד סגירה בסוף החודש הזה, 30 לינואר 2018.

נושא אחרון: ועד ה-30 לינואר יתקיימו שם עוד מספר דיונים שיהיו גם בנושא הסיכום של הוועדה ועוד איזה נושא - -

<ארבל אסטרחן: בינואר יש 31 ימים.

מכלוף מיקי זוהר: אז עד ה-31 לינואר, יום רביעי הבא.

מכלוף מיקי זוהר: עד יום רביעי הבא כולל, יתקיימו דיונים בוועדה וגם ישיבת סיכום.

ירדנה מלר-הורוביץ: שזה ט"ו בשבט.

מכלוף מיקי זוהר: אוקי, חג לאילנות אבל זה לא חג לאילנות אבל לא משנה.

יואל חסון: אפשר לקבל רשות דיבור בנושא?

מכלוף מיקי זוהר: אתה ועוד איך תקבל אותה.

ירדנה מלר-הורוביץ: יום הולדת של הכנסת.

מכלוף מיקי זוהר: אז זהו, זה מה שרציתי לומר בעניין הזה.

מכלוף מיקי זוהר: אז בצער רב אני מביא את זה לסדר היום ולהצבעה.

<ארבל אסטרחן: צריך לומר שזה מתחייב להעביר למליאה - -

מכלוף מיקי זוהר: כן, אנחנו נעביר את זה אחר כך גם להצבעה במליאה.

יואל חסון: יהיה גם דיון בנושא?

מכלוף מיקי זוהר: יואל חסון רוצה דיון כדי שהוא יוכל לשבח את עבודת הוועדה, זה חשוב לו.

<ארבל אסטרחן: כן, יתקיים דיון, זאת הצעה לסדר היום.

מכלוף מיקי זוהר: אז אתה מתכוון לשבח את עבודת הוועדה?

יואל חסון: תודה רבה אדוני היושב ראש.

יואל חסון: קודם כל, אני שמח מאוד לשמוע שאתה מודה שתנועת הליכוד עד הקמת הוועדה לא עסקה בנושאים חברתיים - -

מכלוף מיקי זוהר: לא עסקה מספיק.

יואל חסון: - - לא עסקה בנושאים חברתיים, וזה נכון.

מכלוף מיקי זוהר: לא מספיק.

מכלוף מיקי זוהר: לא עסקה מספיק.

יואל חסון: - - ומה שקורה עכשיו, אני רואה שהיא שוב הולכת להפסיק לעסוק.

יואל חסון: ועדה שאתה עכשיו מודה וכולם עכשיו מודים במה שאנחנו טענו מהרגע הראשון, שזה היה עניין פרסונלי לחלוטין בלי שום מהות.

יואל חסון: וברגע שאתה הוצבת כאן - -

מכלוף מיקי זוהר: למה?

מכלוף מיקי זוהר: למה בלי מהות?

מכלוף מיקי זוהר: המהות היא לייצר - -

יואל חסון: כבר אין צורך בוועדה.

יואל חסון: כל הבעיות החברתיות נגמרו.

מכלוף מיקי זוהר: המהות היא לייצר עבודה חברתית.

יואל חסון: אתה הקראת פה רשימת הישגים מרשימה.

יואל חסון: רשימת הישגים באמת מרשימה אם היא נכונה, ואני שואל: למה לא לתת לוועדה להמשיך?

יואל חסון: אולי היא תגיע לעוד הישגים חשובים?

יואל חסון: אולי עם ישראל באמת ייהנה רבות מהפעילות החשובה של הוועדה הזאת?

יואל חסון: למה?

יואל חסון: בגלל שהוזזת עכשיו או בגלל שאתם לא רוצים לתת ליש עתיד את הוועדה המקבילה או אולי כי אתם לא יודעים להחליט למי לתת את זה בליכוד ואתם לא רוצים לפתוח מלחמות אצלכם מי יהיה בוועדה הזאת?

יואל חסון: זה כל כך ציני, אדוני היושב ראש, זה כל כך ציני.

יואל חסון: אני פשוט שמח שהדברים האלה נחשפים בדיון, שכל הוועדה הזאת הוקמה כדי – כמו שאתה אמרת: אני ראוי למינוי, אני רוצה מינוי, אז היו צריכים להשתיק אותך ולתת לך מינוי, ועכשיו כשאתה כבר במינוי אחר, מה זה קשור לוועדה?

יואל חסון: כבר אין בעיות, לא צריך לטפל בצפת, לא צריך לטפל בכל הבעיות שטיפלתם.

יואל חסון: שום דבר, אפשר מה שנקרא לסגור אותה ולזרוק לפח האשפה של ההיסטוריה.

יואל חסון: האמת, שכל הדבר הזה מהתחלה היה צריך להיות בפח האשפה של ההיסטוריה.

יואל חסון: הוועדה הזאת - -

מכלוף מיקי זוהר: לא, לא, על זה אני חולק.

מכלוף מיקי זוהר: עד עכשיו הסכמתי אתך, רק על החלק האחרון אני חולק.

יואל חסון: הוועדה הזאת היתה באמת בסך הכל סידור עבודה באופן הבזוי ביותר, ואנחנו יודעים גם על איזה רקע זה היה בזמנו.

יואל חסון: כולנו זוכרים את ההקלטות המפורסמות - -

מכלוף מיקי זוהר: מה זה קשור?

יואל חסון: זה הכל קשור להכל.

יואל חסון: זה קשור לסגנון של הניהול של הכנסת, של הקואליציה, אדוני היושב ראש.

יואל חסון: לסגנון הזה של אתם ממציאים פה כל מיני תפקידים כדי להשתיק ולעשות אצלכם שקט פוליטי וזה ציני.

מכלוף מיקי זוהר: אם אני לא טועה, ההקלטות היו רק אחרי שמוניתי, לא לפני.

יואל חסון: מאה אחוז.

יואל חסון: רצית עוד דרישות ועוד דרישות לתקציב, אתה כל הזמן רוצה דברים והנה, הגעת ליושב ראש ועדת הכנסת.

מכלוף מיקי זוהר: אז מה זה אומר?

מכלוף מיקי זוהר: אני גם הבאתי הישגים.

מכלוף מיקי זוהר: אני הוכחה חיה שמי שרוצה ושואף הוא גם מצליח ומגיע.

יואל חסון: אתה הוכחה חיה מהלכת ובועטת ומרשימה.

מכלוף מיקי זוהר: וטוב שכך.

יואל חסון: אבל אני אומר דווקא לשיטתך, רמת ההישגים שהקראת באמת בצורה רהוטה היא זאת שקובעת למה לסגור את הוועדה הזאת?

יואל חסון: תן לה להמשיך לעשות למען מדינת ישראל.

מכלוף מיקי זוהר: אמרתי שיש שיקולים קואליציוניים.

יואל חסון: למה?

יואל חסון: למה אתם תמיד הולכים על החלטות קטנות ופוליטיות.

יואל חסון: אתה טוען שעשיתם דברים - -

מכלוף מיקי זוהר: אנחנו פוליטיקאים יואל.

יואל חסון: אתה טוען שעשיתם דברים נהדרים.

יואל חסון: מאה אחוז, גם אני פוליטיקאי - -

מכלוף מיקי זוהר: אז בפוליטיקה מקבלים החלטות פוליטיות שיש להן לפעמים גם השלכות טובות יותר וטובות פחות.

יואל חסון: אדוני, אתה יודע מה?

יואל חסון: לפעמים יוצא מצב שגם כשאתה עושה פוליטיקה - -

מכלוף מיקי זוהר: קשה פה בלי פופוליזם פה בוועדה הזאת.

מכלוף מיקי זוהר: זה מאתגר.

יואל חסון: לפעמים, כשאתה בפוליטיקה ואתה עושה מהלכים פוליטיים, מדי פעם יוצא לך פתאום הצלחה, הברקה, ופתאום אתה רואה שמהלך שעשית עושה שינוי.

יואל חסון: אתה הקמת ועדה שבאמת הוקמה מסיבות פרסונליות לחלוטין והצגת עכשיו את רצף ההישגים המדהים.

יואל חסון: למה לסגור את הוועדה הזאת?

יואל חסון: למה שעם ישראל לא ימשיך ליהנות מהשירות של הוועדה הזאת?

יואל חסון: אתה אומר שחברי כנסת היו שותפים ובאו - -

מכלוף מיקי זוהר: חבל על הזמן.

יואל חסון: - - ויזמו - -

מכלוף מיקי זוהר: היא באמת היתה מהוועדות הטובות בכנסת.

יואל חסון: אז למה עוד פעם לקבל החלטות ממקומות פרסונליים?

יואל חסון: מה, בגלל שקיבלת תפקיד אחר ואתם לא יודעים להחליט מי יקבל את זה?

יואל חסון: יש לי הצעה, אני רוצה שתצביע עליה גם, הצעה לסדר: אני מציע שמכיוון שאצלכם יש מלחמות קשות בתוך הקואליציה, ובעיקר ביניכם בליכוד מי יקבל את התפקיד הזה, אני מציע שאיש אופוזיציה יקבל את הוועדה הזאת.

מכלוף מיקי זוהר: תאמין לי, יש חברת כנסת ספציפית שהייתי נותן לה את זה בשמחה - לאה פדידה תעשה עבודה מצוינת בוועדה הזאת.

יואל חסון: אני מסכים לחלוטין.

יואל חסון: בוא נסכים על זה.

מכלוף מיקי זוהר: אני לא יכול.

יואל חסון: בוא נהיה גדולים מהחיים ונחליט על זה?

יואל חסון: חבל, חבל.

יואל חסון: בוא נעשה מה שטוב לצורך העניין.

יואל חסון: דווקא אתה אמרת שזו ישיבה ראשונה שלך ואני טרחתי לבוא רק בגלל שזו הישיבה הראשונה שלך.

מכלוף מיקי זוהר: תודה לך.

מכלוף מיקי זוהר: תשתדל לבוא כל הזמן.

יואל חסון: אני אבוא, אל תדאג.

<אתי בן יוסף: שנייה.

יואל חסון: אני לא חושב שאי פעם לא הייתי חבר ועדת הכנסת.

יואל חסון: תמיד הייתי חבר ועדת הכנסת.

יואל חסון: אז אני אומר לך שבאמת, אם אתם רוצים לעשות טוב באמת ואני מציע לך להתייעץ על זה או לחשוב – או שבאמת תשאירו את הוועדה הזאת ותתנו אותה לנציג קואליציה ובמקביל תתנו את הוועדה נוספת שיש עתיד היתה אמורה לקבל או לחילופין, אם אין לכם, תנו את זה לאופוזיציה.

יואל חסון: נחליט למי מתוך האופוזיציה ניתן, אני אשמח ללאה פדידה כמובן, היא סופר ראויה לתפקיד הזה אבל אם יהיו לנו סיכומים אחרים אז סיכומים אחרים.

יואל חסון: בואו נעשה דברים טובים לעם ישראל, ובאמת הקראת פה רשימת הישגים שחבל לזרוק כי אתה קיבלת תפקיד אחר עכשיו.

מכלוף מיקי זוהר: לא, זה רק חלק מההישגים.

מכלוף מיקי זוהר: היו עוד הישגים.

יואל חסון: מה, רק אתה יכול לנהל את הוועדה הזאת?

מכלוף מיקי זוהר: לא, אני מסכים שלא והיו יכולים רבים וטובים.

יואל חסון: אתה ואני עכשיו מסכימים ואנחנו פה לבד...

יואל חסון: אגב, יהיו פה הרבה רגעים שאתה ואני נהיה פה לבד, שתדע.

יואל חסון: תחשבו איזה דברים גדולים אפשר לעשות כאן ביחד.

מכלוף מיקי זוהר: אולי גם נעשה.

מכלוף מיקי זוהר: אז שוב, אני חוזר ואומר שההחלטה היא לא החלטה שלי, זה החלטה של יו"ר הקואליציה ואני מכבד אותה.

מכלוף מיקי זוהר: אני חולק עליה אבל אני מכבד אותה.

יואל חסון: אולי תיתן לי זמן לדון על זה עם יו"ר הקואליציה?

יואל חסון: טוב.

יואל חסון: חבל, באמת.

מכלוף מיקי זוהר: עכשיו אני צריך להבין, מה אני צריך להצביע?

מכלוף מיקי זוהר: אז אני צריך רוב גם לזה.

מכלוף מיקי זוהר: אפילו המגייסים לא פה, זה כבר שדרוג, גם אלה שמגייסים לא פה.

מכלוף מיקי זוהר: אז דבורה, אנחנו צריכים פה רוב.

מכלוף מיקי זוהר: אז מה אתה אומר?

מכלוף מיקי זוהר: דבר קצת, ספר לי, מה קורה בבית?

מכלוף מיקי זוהר: משפחה?

מכלוף מיקי זוהר: חברים?

מכלוף מיקי זוהר: קודם כל עד ה-31 זה המון זמן, זה שבוע שלם.

מכלוף מיקי זוהר: 2.

מכלוף מיקי זוהר: רק אחרי זה, זה צריך לבוא למליאה.

מכלוף מיקי זוהר: אני אדחה את ההעברה למליאה עד שאתם תדברו ביניכם אז אין לי בעיה, אני אעלה את זה למליאה.

מכלוף מיקי זוהר: אני עוד לומד פה, אני עדין חדש.

מכלוף מיקי זוהר: ואז תדונו על זה, אין לי בעיה.

מכלוף מיקי זוהר: זו ועדה באמת אדירה.

יואל חסון: נגיע להסכמות אז – רגע, ארבל, מה יקרה אם עד ה-31 זה לא עולה למליאה?

<ארבל אסטרחן: אז הוועדה קיימת.

<ארבל אסטרחן: מי שיכול לסגור זאת רק המליאה.

יואל חסון: למה שלא תתחיל בכישלון מפואר?

מכלוף מיקי זוהר: לא, אני לא מוכן.

מכלוף מיקי זוהר: לא מפילים הצבעות.

מכלוף מיקי זוהר: אני אדם מאמין וכל דבר קורה מלמעלה.

מכלוף מיקי זוהר: זה שיש את העיכוב הזה עכשיו, זה לא סתם.

ירדנה מלר-הורוביץ: אני צריכה ללכת להכין מליאה.

ירדנה מלר-הורוביץ: אני אעקוב.

מכלוף מיקי זוהר: בסדר, את יכולה ללכת.

לאה פדידה: למה אי אפשר לעכב את ההצבעה לשבוע הבא?

מכלוף מיקי זוהר: תדעו לכם שזה חתיכת קוריוז שאתם מצביעים נגד סגירת הוועדה בזמן שאתם הצבעתם גם נגד הקמתה.

לאה פדידה: אבל לא הבנו את חשיבותה.

יואל חסון: אני הסברתי למה.

מכלוף מיקי זוהר: אני חושב שצריך לזקוף את זה לזכותו של יושב ראש הוועדה שגרם לכם להפוך את החלטתכם.

מכלוף מיקי זוהר: ענת, תודה שבאת.

לאה פדידה: אל תצביע נגד סגירת הוועדה, היא חשובה.

יואל חסון: אל תצביע על סגירת ועדה לשוויון חלוקתי וצדק חלוקתי.

מכלוף מיקי זוהר: הם הצביעו נגד הקמתה ועכשיו מצביעים נגד סגירתה.

מכלוף מיקי זוהר: אני אשם בזה, את מבינה?

מכלוף מיקי זוהר: כי אני עשיתי מהוועדה הזאת משהו.

לאה פדידה: למה אי אפשר לדחות את ההצבעה לשבוע הבא?

ענת ברקו: יש דיון על נכי צה"ל, אני רוצה ללכת מהר.

מכלוף מיקי זוהר: דודו אמסלם, הוא האיש.

מכלוף מיקי זוהר: פנו אליו, תשכנעו אותו, אתם תמצאו בי יותר משותף להמשך כהונתה של הוועדה.

מכלוף מיקי זוהר: זו החלטתו של דודי.

מכלוף מיקי זוהר: זה שיקולים קואליציוניים ואני לא יכול להתערב בזה.

מכלוף מיקי זוהר: קואליציוניים – זה הוא.

יואל חסון: אפשר להיות גם מקוריים?

יואל חסון: אפשר להמשיך את הוועדה, לשים יו"ר מטעם הקואליציה אבל לשים מ"מ יושב ראש מטעם האופוזיציה, נגיד את חברת הכנסת פדידה, ואז הם גם חולקים את הדיונים, הם יכולים לקדם נושאים ביחד.

מכלוף מיקי זוהר: מתאים.

<ארבל אסטרחן: רק שאין דבר כזה.

יואל חסון: לא, לא באופן פורמלי אבל באופן מוסכם.

יואל חסון: בואי, הרבה דברים שאין דבר כזה, נהיה דבר כזה אז כמו באמנות, אין דבר כזה שאין דבר כזה בכנסת.

יואל חסון: בואי...

מכלוף מיקי זוהר: מי בעד סגירת הוועדה לצדק חלוקתי ושוויון חברתי ליום ה-31 בינואר 2018 ירים את ידו?

ענת ברקו: הדיונים האלה יהיו בוועדת העבודה ובוועדת הכנסת.

ענת ברקו: בעד – 3

ענת ברקו: נמנעים – אין